
Text rozhodnutia
Súd: Krajský súd Bratislava Spisová značka: 3S/226/2010 Identifikačné číslo súdneho spisu: 1010201245 Dátum vydania rozhodnutia: 08. 11. 2011 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2011:1010201245.1 Uznesenie Krajský súd v Bratislave v právnej veci žalobcu: SMH Trade, s.r.o., Krížna 64, 821 08 Bratislava, IČO: 44986513, proti žalovanému: Prezídium Policajného zboru, odbor dokladov a evidencií, Račianska 45, 812 72 Bratislava, o preskúmanie zákonnosti žalovaného č. p.: O.-U.-XXX-XXX/XXXX J. V. XX.XX.XXXX, takto r o z h o d o l : Konanie sa z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca sa žalobou doručenou tunajšiemu súdu dňa 29.06.2010, domáhal zrušenia rozhodnutia žalovaného Č.. O..: O.-U.-XXX-XXX/XXXX J. V. XX.XX.XXXX, ktorým potvrdil rozhodnutie správneho orgánu prvého stupňa zo dňa XX.XX.XXXX Č.. C.. C.-XX/DI-N.- XXXX vo veci zmeny majiteľa motorového vozidla. Podaním, ktoré bolo doručené súdu dňa 13.05.2011, ktoré bolo súdu doručené 18.05.2011, zobral žalobca svoju žalobu v celom rozsahu späť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods. 2). Odvolanie proti uzneseniu je prípustné. Vzhľadom na skutočnosť, že žalobca vzal svoj návrh v celom rozsahu späť, súd konanie v zmysle vyššie uvedeného zákonného ustanovenia zastavil. O trovách konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiadnemu z účastníkov právo na náhradu trov konania nepriznal, nakoľko konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

